ธปท.เผยเงินสะพัดปีใหม่ 3.23 แสนล้านบาท
ธปท.คาดหยุดยาวปีใหม่ เงินสะพัด 3.23 แสนล้านบาท
29 ต.ค. 2565

ธปท.คาดหยุดยาวปีใหม่ เงินสะพัด 3.23 แสนล้านบาท
นายศรัณย์ ธำรงรัตน์ ผู้อำนวยการ ฝ่ายกลยุทธ์และวางแผน ธนาคารแห่งประเทศไทย (ธปท.) กล่าวว่า ในช่วงเดือนธ.ค.ปีนี้ ซึ่งมีวันหยุดราชการหลายวัน ในช่วงเทศกาลส่งท้ายปีเก่าและต้อนรับปีใหม่ ที่ความต้องการใช้ธนบัตรของประชาชนจะอยู่ในเกณฑ์สูงกว่าปกตินั้น ธปท.ประมาณการว่าจะมีธนบัตรออกใช้หมุนเวียน ณ สิ้นปี2557 นี้ในมูลค่าประมาณ 1.49 ล้านล้านบาท เพิ่มขึ้นจากช่วงเดียวกันของปีที่แล้ว 4.9 % โดยธนาคารพาณิชย์จะมีการเบิกจ่ายธนบัตรในช่วงเวลาดังกล่าวนี้ประมาณ 3.23 แสนล้านบาท ซึ่งเพิ่มขึ้นจากช่วงเดียวกันของปี 2556  ประมาณ 3.7% 
“ธปท. สำรองธนบัตรในระดับที่ใกล้เคียงกับปีก่อน ซึ่งสามารถรองรับความต้องการเบิกจ่ายธนบัตรในช่วงเทศกาลปีใหม่ได้อย่างเพียงพอ ส่วนการเบิกจ่ายของระบบแบงก์ที่ต้องเตรียมสภาพคล่องไว้รองรับการเบิกจ่ายหรือให้บริการลูกค้า น่าจะมาเบิกจ่ายธนบัตรกับศูนย์เงินสดของธปท.ทั่วประเทศในเดือนธ.ค.ปีนี้เพิ่มขึ้นประมาณ 3.7%” นายศรัณย์กล่าว
ทั้งนี้ ธปท. ได้เตรียมสำรองธนบัตรชนิดราคาต่างๆ เพื่อรองรับความต้องการเบิกจ่ายไว้อย่างเพียงพอแล้ว โดย ณ สิ้นเดือนพ.ย.2557 มีธนบัตรสำรองไว้แล้วประมาณ 5.6 แสนล้านบาท